b'\n_START_ARTICLE_\nAnton\n_START_SECTION_\nTujejezikovne razli\xc4\x8dice\n_START_PARAGRAPH_\nAntal, Antoine, Antoni, Antonio, Antonius, Antun, Ant\xc3\xbcmi, \xd0\x90\xd0\xbd\xd1\x82\xd0\xbe\xd0\xbd, Tony (Anthony)\n_START_SECTION_\nIzvor in pomen imena\n_START_PARAGRAPH_\nIme Anton izhaja iz latinskega imena Antonius. To je rimsko rodovno ime, ki je sorodno z rimskimi imeni Antenius in Antius ter \xc5\xbeenskim imenom Antulla. Vsa ta imena naj bi izhajala iz nepreverjenega etru\xc5\xa1\xc4\x8danskega imena Anto, katerega natan\xc4\x8dni pomen ni znan (domnevajo, da lahko izhaja tudi iz gr\xc5\xa1ke besede\xc2\xa0\xc2\xbbanthos\xc2\xab\xc2\xa0(ro\xc5\xbea).\n_START_SECTION_\nOsebni praznik\n_START_PARAGRAPH_\nV koledarju je ime  Anton zapisan \xc5\xa1tirikrat. Najbolj znana Antona sta: Sveti Anton Pu\xc5\xa1\xc4\x8davnik god praznuje 17. januarja  in  Anton Padovanski, god praznuje 13. junija (redovnik in cerkveni u\xc4\x8ditelj, \xe2\x80\xa0 13.jun. 1231)). Ostala datuma zapisana v koledarju sta \xc5\xa1e: 5. julij  in pa 24. oktober.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji 22.394 oseb z imenom Anton. Druga oblika imena Tone, pa je bila po podatkih istega vira uporabljena 507-krat.\n_START_SECTION_\nPriimki nastali iz imena\n_START_PARAGRAPH_\nIz imena Anton in njegovih razli\xc4\x8dic so nastali \xc5\xa1tevilni priimki, npr.: Antali\xc4\x8d, Antaj, Antoli\xc4\x8d, Antonlinc, Anton\xc4\x8di\xc4\x8d, Antoni\xc4\x8d, Antonin, Anto\xc5\xa1, Ton\xc4\x8di\xc4\x8d, Ton\xc4\x8dnik, Tonejc, Tonejec, Tonin, Tonjko, Tonko, Tonkovi\xc4\x8d, Tunko, Tun\xc5\xa1ek in druga.'